П Р О Т О К О Л

Днес 18.08.17г. в гр.Раднево се събра комисията за провеждане на открита процедура за възлагане на обществена поръчка с предмет „Доставка на хранителни продукти през 2017-2018г.” определена със Заповед №1287/18.08.2017г. на Директора на ДПБ „Д-р Г.Кисьов”гр.Раднево в състав:

Председател:  Т. К. Н. – инструктор по хранене /заличен съгласно чл.2 от ЗЗЛД/


Членове:   1. Н. С. К. – юрист /заличен съгласно чл.2 от ЗЗЛД/

2. З. Т. М. – н-к хранителен склад /заличен съгласно чл.2 от ЗЗЛД/


Процедурата за възлагане на ОП е открита с Решение №2162/11.07.2017г. на възложителя. Обявлението за нея е публикувано в Регистъра на обществените поръчки към АОП на 13.07.2017г. под № 795335.

Комисията започна своята работа в 09.00часа.


На заседанието й не присъстват представители на участниците и на средствата за масово осведомяване.


В определения срок са постъпили 4 оферти, които видно от представения приемо-предавателен протокол от председателя на комисията са:
1.Оферта вх.№2567/17.08.2017г. – 07,30ч. на „Мира фууд”ЕООД гр.Пловдив
2.Оферта вх.№2571/17.08.2017г. – 09,20ч. на „Надежда 2000”ЕООД гр.Пловдив
3.Оферта вх.№2572/17.08.2017г. – 09,40ч. на „Стелит 1”ЕООД гр.Севлиево
4.Оферта вх.№2577/17.08.2017г. – 13,00ч. на „Уикенд”ООД гр.Димитровград
Комисията пристъпи към отваряне и оповестяване съдържанието на запечатаните непрозрачни опаковки с офертите, включително предложенията по показателите за оценката им по реда на тяхното постъпване. При това тя подписа техническите и ценовите предложения от тях и извърши справка в ТР на АВ за актуалното състояние на всеки участник.
С това приключи публичната част от работата й.

След това комисията пристъпи към разглеждане на техническите предложения от офертите. След внимателно запознаване със съдържанието им и съобразяване с изискванията на ЗОП, ППЗОП, документацията на ОП и предварително обявените условия комисията
Р  Е  Ш  И:

1.Техническите предложения на всички участници отговарят на изискванията на ЗОП, ППЗОП, документацията на ОП и предварително обявените условия.
2.Допуска до разглеждане и оценяване ценовите предложения на всички участници.

Комисията пристъпи към разглеждане и  оценяване на ценовите предложения от офертите на участниците.

В резултат на това тя 

Р  Е  Ш  И:

1.Отговарят на изискванията на ЗОП,ППЗОП, документацията на ОП и предварително обявените условия ценовите предложения на:

- „Мира фууд”ЕООД - гр.Пловдив 

- „Надежда 2000”ЕООД - гр.Пловдив
- „Стелит 1”ЕООД - гр. Севлиево

- „Уикенд”ООД - гр. Пловдив – без обособена позиция №4
2.Предлага за отстраняване от процедурата „Уикенд”ООД гр.Пловдив и офертата му по обособена позиция №4 „Плодове и зеленчуци преработени и консервирани” на основание чл.107, т.2, буква „а” от ЗОП тъй като не отговаря на предварително обявените условия, поради което няма да бъде разгледано ценовото му предложение по тази обособена позиция.
Мотиви: С Решение №2162/11.07.2017г. е открита настоящата процедура и са одобрени обявлението и документацията за нея. С т.І „Цена на доставка” от образеца на „Ценово предложение за изпълнение на поръчката” е изискано от участника да попълни и приложи към него съответната част от „Спецификация на хранителните продукти”, като посочи цена за всички продукти от оферираната обособена позиция – в противен случай ще бъде отстранен от участие. Тя се посочва в парична единица „български лев”, до втория знак след десетичната запетая. Обособена позиция №4 с наименование „Плодове и зеленчуци преработени и консервирани” включва 13 хранителни продукти, чието видово разнообразие, разфасовка и количества са посочени в „Спецификация на хранителните продукти” – част от „Техническите спецификации” от документацията на ОП. В ценовото си предложение от 17.08.2017г. участникът предлага доставката на 1000кг. зеленчуков микс (замразен) с единична цена 1,60лв./кг. без ДДС на обща стойност 4000лв. без ДДС и доставка на 1500кг. гювеч (замразен) с единична цена 1,70лв./кг. без ДДС на обща стойност 4250лв. без ДДС. Очевидно е че общата доставна цена поотделно и на двата хранителни продукта не отговаря на предложените единични цени спрямо съответните количества. Така предложените общи цени на двата хранителни продукта (колона последна от „Спецификация на хранителните продукти” към офертата) компрометира (прави невярна) общата предложена цена от 34 095,00лв. без ДДС за цялата обособената позиция. Налице е или грешка в пресмятанията на общите доставни  цени на двата хранителни продукта поотделно за целия срок на ОП или грешка в оферираната единична цена на всеки от тях. В резултат на това са предложени неверни (неточни) цени за тези хранителни продукти. Това от своя страна не позволява да се изчисли коректно (правилно) предложената крайна цена за изпълнение на цялата обособена позиция и да се извърши класиране на участника. ЗОП забранява вмешателство (промяна) в ценовата оферта след изтичане на крайния срок за подаване на оферти – чл.101, ал.7 ЗОП. По практическото и правното си значение допусната грешка от участника кореспондира с липсата на предложена цена за тези продукти и има за последица отстраняване от участие.
С оглед изложеното офертата по тази обособена позиция не отговаря на предварително обявените условия, което е основание за нейното и на участника отстраняване по чл.107, т.2, буква „а” от ЗОП.
Съобразявайки броя на участниците и броя на обособените позиции комисията разработи таблица – приложение №1, съдържаща данни за цените на оферираните продукти от всеки участник. Офертите бяха подложени на преглед по чл.72 от ЗОП.
След това комисията извърши оценяване на офертите по определения критерий „най-ниска цена”. Оценяването се извърши поотделно за всяка обособена позиция. За целта се състави надлежна таблица – приложение №2.
С оглед на това комисията, 

Р  Е  Ш  И:

1.Оценява участниците в процедурата съобразно посоченото в таблица – приложение №2.
Комисията пристъпи към разглеждане на представените от участниците документи, свързани с личното им състояние и съответствието им с критериите за подбор. Тя извърши справка в публично достъпните регистри и в наличната документация при възложителя. В резултат на това
Р  Е  Ш  И:

1.Документите, свързани с личното състояние и съответствието с критериите за подбор на всички участници са редовни и удостоверяват годността им за изпълнение на ОП.
Предвид извършеното и на основание чл.61, т.7 от ППЗОП комисията 

Р  Е  Ш  И:

1.Класира участниците на първо и второ място по обособени позиции съобразно посоченото в таблица – приложение №3.


2.Предлага на директора на ДПБ”Д-р Г.Кисьов” гр.Раднево да сключи договор за възлагане на ОП по съответните обособени позиции с класираните на първо място участници.


Мотиви: Участниците са класирани на първо място съобразно критерия за оценка на офертите. Те предлагат най-ниските цени за изпълнение на ОП, а документите, свързани с личното им състояние и съответствие с критериите за подбор са редовни и удостоверяват годността им за изпълнение на поръчката.


Комисията приключи работата си по този протокол на 29.08.2017г.
К О М С И Я:

                        /заличен съгласно чл.2 от ЗЗЛД/

ПРЕДСЕДАТЕЛ:





Т.К.Н. ......../п/..................

ЧЛЕНОВЕ:.




1. Н.С.К ……/п/…….......




2. З.Т.М ……/п/.……….

